CELEX: 62012TA0203
Language: da
Date: 2014-07-03 00:00:00
Title: Sag T-203/12: Rettens dom af 3. juli 2014 — Alchaar mod Rådet (Fælles udenrigs- og sikkerhedspolitik — restriktive foranstaltninger over for Syrien — opførelse af en privatperson på listerne over de personer, som er omfattet — tilknytning til styret — ret til forsvar — ret til en retfærdig rettergang — begrundelsespligt — bevisbyrde — ret til en effektiv domstolsbeskyttelse — proportionalitet — ejendomsret — ret til privatlivets fred)

25.8.2014   
            
            
               DA
            
            
               Den Europæiske Unions Tidende
            
            
               C 282/27
            
         Rettens dom af 3. juli 2014 — Alchaar mod Rådet
   (Sag T-203/12) (1)
   
   ((Fælles udenrigs- og sikkerhedspolitik - restriktive foranstaltninger over for Syrien - opførelse af en privatperson på listerne over de personer, som er omfattet - tilknytning til styret - ret til forsvar - ret til en retfærdig rettergang - begrundelsespligt - bevisbyrde - ret til en effektiv domstolsbeskyttelse - proportionalitet - ejendomsret - ret til privatlivets fred))
   2014/C 282/35
   Processprog: fransk
   
      Parter
   
   
      Sagsøger: Mohamad Nedal Alchaar (Aleppo, Syrien) (ved advokaterne A. Korkmaz, D. Amaudruz og A. Boesch)
   
      Sagsøgt: Rådet for Den Europæiske Union (ved S. Kyriakopoulou og M. Vitsentzatos, som befuldmægtigede)
   
      Intervenient til støtte for sagsøgte: Europa-Kommissionen (ved É. Cujo og S. Pardo Quintillán, som befuldmægtigede)
   
      Sagens genstand
   
   Påstand om delvis annullation dels af Rådets afgørelse 2011/782/FUSP af 1. december 2011 om restriktive foranstaltninger over for Syrien og om ophævelse af afgørelse 2011/273/FUSP (EUT L 319, s. 56), af Rådets gennemførelsesforordning (EU) nr. 1244/2011 af 1. december 2011 om gennemførelse af forordning (EU) nr. 442/2011 om restriktive foranstaltninger på baggrund af situationen i Syrien (EUT L 319, s. 8) og af Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16, s. 1), for så vidt som disse retsakter indeholder restriktive foranstaltninger vedrørende sagsøgeren, samt af samtlige fremtidige retsakter, som udgør en ændring til denne afgørelse eller til denne forordning, dels af Rådets meddelelse af 16. marts 2012, hvorved sagsøgeren blev oplyst om, at hans navn fortsat var opført på listen over de personer og enheder, som er omfattet af restriktive foranstaltninger.
   
      Konklusion
   
   
               1)
            
            
               Rådets gennemførelsesforordning (EU) nr. 363/2013 af 22. april 2013 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som den vedrører Mohamad Nedal Alchaar.
            
         
               2)
            
            
               I øvrigt frifindes Rådet for Den Europæiske Union.
            
         
               3)
            
            
               Rådet for Den Europæiske Union betaler sine egne omkostninger samt to tredjedele af Mohamad Nedal Alchaars omkostninger.
            
         
               4)
            
            
               Mohamad Nedal Alchaar betaler en tredjedel af sine egne omkostninger.
            
         
               5)
            
            
               Europa-Kommissionen betaler sine egne omkostninger.
            
         
      (1)  EUT C 217 af 21.7.2012.